UNIVERZITET U SARAJEVU - FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22), članova 144, 148. i 173. tačke (1) i (4) Statuta Univerziteta u Sarajevu broj: [01-14-35/23 od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-4-9-1/24 od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija književnosti broj: 01-38-997/13 od 3. 4. 2013. godine, Prijedloga Vijeća doktorskog studija od 21. 4. 2025. godine, Prijedloga odluke Vijeća Univerziteta u Sarajevu - Filozofskog fakulteta broj: 03-09/212 od 14. 5. 2025. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija – doktorski studij književnosti u studijskoj 2025/2026. godini broj:01-7-40/25 od 28. 5. 2025. godine, Univerzitet u Sarajevu - Filozofski fakulteta *objavljuje*

**KONKURS**

za upis studenata na TREĆI CIKLUS STUDIJA - DOKTORSKI STUDIJ KNJIŽEVNOSTI

na Univerzitetu u Sarajevu - Filozofskom fakultetu u studijskoj 2025/2026. godini

**I**

Konkurs se raspisuje za upis studenata u treći ciklus studija - doktorski studij koji se organizuje iz matične oblasti književnost, pod nazivom DOKTORSKI STUDIJ KNJIŽEVNOSTI.

Studij se organizuje u trajanju od tri godine, a njegovim završetkom stiče se naučno zvanje DOKTOR/DOKTORICA KNJIŽEVNIH NAUKA/ZNANOSTI (PRIPADAJUĆE POLJE/GRANA).

**II**

Za studijsku 2025/2026. godinu biće primljeno ukupno 10 kandidata.

**III**

Pravo pristupa doktorskom studiju i podnošenja prijave imaju slijedeći kandidati:

1. Kandidati koji su završili diplomski dvociklični studij jezika i književnosti na nekom filološkom odsjeku s prosjekom ocjena najmanje 8 (osam) na skali od 5-10, ili ekvivalentom te ocjene (3) na skali 1-5; i stečeno zvanje MA iz oblasti književnosti ili filologije, i to iz smjera koji je predviđen Nastavnim planom i programom ovoga doktorskog studija (književnosti na arapskom, bosanskom, engleskom, francuskom, hrvatskom, italijanskom, klasičnom latinskom, osmanskom turskom, persijskom, ruskom, srpskom i turskom jeziku.)
2. Kandidati koji su stekli zvanje magistra nauka (mr.) iz ovih oblasti prije uvođenja bolonjskog sistema trocikličnog studiranja.
3. Kandidati koji su stekli naučni stepen magistra nauka na Univerziteta u Sarajevu -Filozofskom fakultetu ili stečenu na drugoj visokoškolskoj ustanovi u zemlji i inostranstvu, po ranijem Zakonu o visokom obrazovanju, kojima se priznaje 60 (E)CTS bodova.
4. Kandidati strani državljani prijavljuju se na konkurs pod istim uslovima kao i državljani BiH, uz uslov da dostave rješenje o nostrifikaciji ranije stečenih zvanja.

**IV**

Uz prijavu na konkurs kandidati su obavezni dostaviti:

1. Diplomu o završenom prethodnom obrazovanju/ Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima na prethodnom studiju (original ili ovjerenu fotokopiju);
3. Rješenje o akademskom priznavnaju inostranih visokoškolskih kvalifikacija koja je stečena u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Izvod iz matične knjige rođenih (original ili ovjerenu fotokopiju);
5. Uvjerenje o državljanstvu (original ili ovjerenu fotokopiju);
6. Biografiju;
7. Objavljeni radovi;
8. Uvjerenje o poznavanju stranog jezika (original ili ovjerenu fotokopiju)

**V**

Visina školarine iznosi 5.000, 00 KM po godini studija.

**VI**

Nastava za studij će se organizovati za sve kandidate koji ostvare pravo na upis.

**VII**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti putem pošte na adresu: Univerziteta u Sarajevu - Filozofski fakulteta, ulica Franje Račkog br. 1, 71000 Sarajevo, sa naznakom „Prijave za upis na doktorski studij književnosti”.

Obrazac prijave može se preuzeti sa WEB adrese Fakulteta www.ff.unsa.ba.